चीन यदि इस तरह से अमरीकी कच्चे तेल का बायकॉट करता है तो इसका मतलब है कि ईरान क्रूड मार्कीट का अहम प्लेयर बना रहेगा। जिस पर अमरीका ने कई तरह के प्रतिबंध लगाए हैं। हालांकि चीन और अमरीका के बीच कारोबारी तनाव के चलते भारत पर ईरान के ऊपर लगे प्रतिबंधों का असर भी कम ही होगा। थॉमसन रॉयटर्स ऑयल रिसर्च एंड फोरकास्ट्स की ओर से जुटाए गए डाटा के मुताबिक इस महीने भारत ने अमरीका से 3,19,000 बैरल प्रतिदिन क्रूड की बुकिंग करवाई है। जुलाई में भारत ने अमरीका से 1,19,000 बैरल क्रूड प्रतिदिन के हिसाब से आयात किया था। ऐसे में जुलाई के मुकाबले इस महीने भारत की अमरीका से खरीद तीन गुना के करीब होगी। अगस्त में भारत की ओर से क्रूड का आयात इस साल के शुरूआती 7 महीनों के मुकाबले भी अधिक होगा। इससे पता चलता है कि अमरीका से भारत का आयात कितनी तेजी से बढ़ा है।